title: Ignacio de Luzán
text: Ignacio de Luzán Claramunt de Suelves y Gurrea, naixito de Zaragoza (comarca de Zaragoza, Reino d'Aragón) o 28 de marzo de 1702 y muerto en Madrit (Espanya) o 19 de mayo de 1754, estió un escritor, poeta y dramaturgo aragonés d'o Neoclasicismo, que escribió en castellano (y tamién en italiano).
  
  Fillo d'Antonio de Luzán, d'o linache d'os Luzán, sinyor de Castillazuelo y Gubernador d'o Reino d'Aragón, Ignacio de Luzán se formó en dominios d'a Corona d'Aragón como Barcelona, Palma de Mallorca u Milán (u en países aliatos como Chenova), rematando a suya formación con estudeos de Dreito en os territorios d'a Corona de Nápols (Reino de Nápols) y Palermo (reino de Sicilia), licenciando-se en Dreito por a Universidat de Catania. Mientres istos estudeos alazetó a suya carrera literaria, encluyendo-ie traduccions de clasicos italianos.
  
  En rematar ista formación, tornó a Aragón en 1733, treballando pa su chermano como administrador d'as suyas propiedatz en l'actual provincia de Uesca, dica que en 1741 marchó enta Madrit, a on continó desembolicando con a-saber-lo exito a suya carrera literaria. En 1747-1750 treballó en París como secretario d'a embaixada espanyola.
  
  A suya obra mas conoixita ye La Poética o reglas de la poesía en general y de sus principales especies, publicata en 1737.
  
  Obras 
   1728: Razonamiento sobre la poesía.
   1729: sueño del buen gusto.
   1737: La Poética o reglas de la poesía en general y de sus principales especies.
   1742: La virtud coronada (drama).
  
  Vinclos externos 
    Ignacio de Luzán en a Gran Enciclopedia Aragonesa.
  
  Dramaturgos d'Aragón
  Escritors d'Aragón
  Escritors en castellano
  Muertos en Madrit
  Naixius de Zaragoza
  Poetas d'Aragón
  1702 (naixencias)
  1754 (muertes)